བོད་ཀྱི་ཆོས་དང་རིག་གཞུང་རྩ་བ་ཆེན་པོ་རེད་ཅེས་ཁ་ནས་བཤད་པ་ཙམ་དང༌།བོད་ཆས་གྱོན་ཤེས་ཙམ་ཞིག་དང༌།བོད་སྐད་རྒྱག་ཤེས་པ་ཙམ་ཞིག་གིས་མི་འགྲིགས་པར་བསམ་བློའི་ནང་ལ་བོད་པའི་ཆོས་དང་རིག་གཞུང་གི་བསླབ་བྱ་བཟང་པོའི་ཚོར་སྣང་དེ་སེམས་ནང་ལ་རྒྱུན་དུ་འཇགས་ཐུབ་པ་ཞིག་བྱེད་རྒྱུ་གལ་ཆེན་པོ་འདུགདཔེར་ན་འདས་པའི་ལོ་སུམ་ཅུ་སོ་གྲངས་ནང་ང་ཚོའི་སློབ་གྲྭའི་ནང་ནས་སློབ་སྦྱོང་གང་ལ་གང་འཚམ་ཐོན་བསྡད་མཁན་རིགས་ཤིག་ཡོང་གི་ཡོད།ཁོང་ཚོས་བོད་ཀྱི་ཆོས་དང་རིག་གཞུང་གལ་ཆེན་པོ་ཡིན་པ་ཤེས་ཀྱི་ཡོད་པ་རེད།ཚང་མའི་སྣང་བ་ལ་འཇགས་བསྡད་ཡོད་པ་རེད།འོན་ཀྱང་འགག་ལ་ཐུག་པའི་སྐབས་ལ་སོ་སོ་སྒེར་གྱི་དཔལ་འབྱོར་དང་འབྲེལ་བའི་གོ་སྐབས་བྱུང་བ་ཡིན་ན་དེ་དང་ལེན་བྱེད་པ་མ་གཏོགས།བོད་ཀྱི་སྤྱི་པའི་དོན་དག་དང་ཡང་སྒོས་ང་རང་ཚོའི་མི་རབས་ནས་མི་རབས་གཙོ་སྐྱོང་བྱེད་རྒྱུའི་ལས་རིགས་དེ་འདྲའི་ནང་ལ་ཁྱོན་ནས་དོ་སྣང་མེད་པ་དེ་འདྲ་ཡོང་གི་འདུག